
2026. július 21-i rendkívüli ülésére

[bookmark: _Hlk167288633][bookmark: _Hlk145507850][bookmark: _Hlk105598988]Javaslat a Szent Kvirin Szalézi Plébánia egyedi kérelmének támogatására

A Szent Kvirin Szalézi Plébánia (a továbbiakban: Plébánia) 2026. július 2. napján egyedi kérelmet nyújtott be a plébániához tartozó egyházközség gyermekei részére megrendezésre kerülő nyári ifjúsági napközis tábor költségeinek támogatása céljából. A Plébánia a gyermekek számára 1 hét időtartamban nyári napközis tábort szervez, amely segíti a résztvevők testi-lelki egészséges fejlődését és biztonságos élményszerzését, a szabadidő hasznos és tartalmas eltöltését. A Plébánia a programban résztvevők étkeztetési költségeinek fedezetére kéri a támogatást.

Fentiekre tekintettel javaslom a Plébánia által szervezett rendezvény étkeztetési költségeinek egyszeri 120.000,- Ft összeggel történő támogatását. A támogatás fedezete Szombathely Megyei Jogú Város Közgyűlésének az önkormányzat 2026. évi költségvetéséről szóló 3/2026. (II. 27.) önkormányzati rendelete 10. mellékletében a Szociális ágazat kiadásai „Segély önkormányzati támogatásból” tételsorán meglévő összeg terhére biztosított.

A Plébánia kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2026. július „       ”



/: Dr. László Győző :/














HATÁROZATI JAVASLAT
…./2026.(VII.21.) SzLB. sz. határozat

Szombathely Megyei Jogú Város Közgyűlésének Szociális és Lakás Bizottsága a „Javaslat a Szent Kvirin Szalézi Plébánia egyedi kérelmének támogatására” című előterjesztést megtárgyalta, és az SZMSZ 53.§ 4. pontja alapján javasolja a Polgármesternek, hogy a Plébánia részére a nyári ifjúsági napközis tábor étkeztetési költségének támogatása céljából a Szociális ágazat kiadásai „Segély önkormányzati támogatásból” tételsor terhére 120.000,- Ft összegű támogatást biztosítson.

